Diari Oficial de la Generalitat Valenciana


Sumari del DOGV 5138, del 18-11-2005 (2005/12073)

Notificació a Jesús Gutiérrez Velarde de la decisió dictada en les actuacions de juí verbal de desnonament per falta de pagament número 491/2002.
-------------------------------------------------------------------------------------------------------------------------------------------------

### Dades del document

Número de DOGV
:   5138

Data del DOGV
:   18-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12642


Organisme emissor
:   Jutjat de Primera Instància Número 20 de València

Tipus de document
:   Anunci

Notificació a Jesús Gutiérrez Velarde de la decisió dictada en les actuacions de juí verbal de desnonament per falta de pagament número 491/2002. [2005/12665]
  
Al juí a què es fa referència s'ha dictat la sentència que té l'encapçalament i la decisió que, literalment, diuen així:
  
«València, 22 de juliol de 2002
  
Laura Favieres Catalá, magistrada jutgessa en substitució reglamentària del Jutjat de Primera Instància número 20 de València, ha vist les presents actuacions de juí de desnonament número 491/2002, seguides a instància de Juan Alfonso Garrido, representat per la procuradora Carmen Calvo Cegarra i assistida del lletrat Enrique Fabado Valero, contra Jesús Gutiérrez Velarde, sobre desnonament d'habitatge per falta de pagament.
  
Decisió
  
Que amb l'estimació de la demanda formulada per la procuradora Carmen Calvo Cegarra, en nom i representació de Juan Alfonso Garrido, contra Jesús Gutiérrez Velarde, sobre resolució per falta de pagament de la renda de contracte d'arrendament d'habitatge i sobre reclamació de quantitat (1.551,16 euros, més les rendes reportades fins al moment de dictar sentència i en concepte de rendes que es deuen, declare resolt, per falta de pagament de la renda, el contracte d'arrendament relatiu a l'habitatge situat al carrer de Belchite, 19-21, de València, i en conseqüència condemne la demandada a sotmetre's a esta declaració, i així mateix la condemne a pagar al demandant 1.551,16 euros, import corresponent a les mensualitats de juliol de 2001 a maig de 2002, ambdós inclosos, i que s'incrementarà amb les rendes reportades durant juny i juliol de 2002 (222,88 euros corresponents al mes de juny i 210,76 euros corresponents al mes de juliol), tot el que suma 1.984,80 euros; la demandada haurà de pagar també l'interés legal d'este import des de la data d'interpel·lació judicial.
  
Procedix imposar les costes a la part demandada.
  
Notifiqueu a les parts la resolució anterior, i feu-los saber que no és ferma, sinó que és susceptible de ser recorreguda en apel·lació davant este jutjat, per a davant l'Audiència Provincial, dins del termini de cinc dies.
  
No s'admetrà el recurs al demandat si en preparar-lo no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta».
  
Atés que es desconeix el domicili actual del demandat, mitjançant la provisió de hui, de conformitat amb els articles 156.4 i 164 i 497.2 de la Llei d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.